CELEX: 62019CA0762
Language: el
Date: 2021-06-03 00:00:00
Title: Υπόθεση C-762/19: Απόφαση του Δικαστηρίου (πέμπτο τμήμα) της 3ης Ιουνίου 2021 [αίτηση του Rīgas apgabaltiesas Civillietu tiesas kolēģija (Λεττονία) για την έκδοση προδικαστικής αποφάσεως] — «CV-Online Latvia» SIA κατά «Melons» SIA (Προδικαστική παραπομπή – Νομική προστασία των βάσεων δεδομένων – Οδηγία 96/9/ΕΚ – Άρθρο 7 – Δικαίωμα «ειδικής φύσεως» των κατασκευαστών βάσεων δεδομένων – Απαγόρευση της εκ μέρους οποιουδήποτε τρίτου «εξαγωγής» ή «επαναχρησιμοποιήσεως» του συνόλου ή ουσιώδους μέρους του περιεχομένου της βάσεως δεδομένων χωρίς την άδεια του κατασκευαστή – Βάση δεδομένων ελευθέρως προσβάσιμη στο Διαδίκτυο – Μεταμηχανή αναζητήσεως εξειδικευμένη στην αναζήτηση αγγελιών ευρέσεως εργασίας – Εξαγωγή και/ή επαναχρησιμοποίηση του περιεχομένου βάσεως δεδομένων – Ενδεχόμενο να θίγεται η ουσιώδης επένδυση για την απόκτηση, τον έλεγχο ή την παρουσίαση του περιεχομένου βάσεως δεδομένων)

19.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 289/8
            
         
      Απόφαση του Δικαστηρίου (πέμπτο τμήμα) της 3ης Ιουνίου 2021 [αίτηση του Rīgas apgabaltiesas Civillietu tiesas kolēģija (Λεττονία) για την έκδοση προδικαστικής αποφάσεως] — «CV-Online Latvia» SIA κατά «Melons» SIA
      (Υπόθεση C-762/19) (1)
      
      (Προδικαστική παραπομπή - Νομική προστασία των βάσεων δεδομένων - Οδηγία 96/9/ΕΚ - Άρθρο 7 - Δικαίωμα «ειδικής φύσεως» των κατασκευαστών βάσεων δεδομένων - Απαγόρευση της εκ μέρους οποιουδήποτε τρίτου «εξαγωγής» ή «επαναχρησιμοποιήσεως» του συνόλου ή ουσιώδους μέρους του περιεχομένου της βάσεως δεδομένων χωρίς την άδεια του κατασκευαστή - Βάση δεδομένων ελευθέρως προσβάσιμη στο Διαδίκτυο - Μεταμηχανή αναζητήσεως εξειδικευμένη στην αναζήτηση αγγελιών ευρέσεως εργασίας - Εξαγωγή και/ή επαναχρησιμοποίηση του περιεχομένου βάσεως δεδομένων - Ενδεχόμενο να θίγεται η ουσιώδης επένδυση για την απόκτηση, τον έλεγχο ή την παρουσίαση του περιεχομένου βάσεως δεδομένων)
      (2021/C 289/10)
      Γλώσσα διαδικασίας: η λεττονική
      
         Αιτούν δικαστήριο
      
      Rīgas apgabaltiesas Civillietu tiesas kolēģija
      
         Διάδικοι στην υπόθεση της κύριας δίκης
      
      «CV-Online Latvia» SIA
      
         κατά
      
      «Melons» SIA
      
         Διατακτικό
      
      Το άρθρο 7, παράγραφοι 1 και 2, της οδηγίας 96/9/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 1996, σχετικά με τη νομική προστασία των βάσεων δεδομένων, έχει την έννοια ότι μηχανή διαδικτυακής αναζητήσεως εξειδικευμένη στην έρευνα των περιεχομένων των βάσεων δεδομένων, η οποία αντιγράφει και ευρετηριάζει το σύνολο ή ουσιώδες μέρος ελευθέρως προσβάσιμης στο Διαδίκτυο βάσεως δεδομένων και, εν συνεχεία, παρέχει στους χρήστες της τη δυνατότητα να πραγματοποιούν αναζητήσεις στη βάση δεδομένων χρησιμοποιώντας τον ιστότοπο της μηχανής αναζητήσεως βάσει κριτηρίων σχετικών με το περιεχόμενό της, προβαίνει σε «εξαγωγή» ή σε «επαναχρησιμοποίηση» του περιεχομένου της εν λόγω βάσεως δεδομένων, κατά την έννοια της ως άνω διατάξεως, πράξεις τις οποίες δύναται να απαγορεύσει ο κατασκευαστής της βάσεως δεδομένων εφόσον αυτές θίγουν την επένδυσή του για την απόκτηση, τον έλεγχο και την παρουσίαση του συγκεκριμένου περιεχομένου, δηλαδή εφόσον συνιστούν κίνδυνο για τις δυνατότητες αποσβέσεως της επενδύσεως μέσω της κανονικής εκμεταλλεύσεως της επίμαχης βάσεως δεδομένων, στοιχείο του οποίου η διακρίβωση απόκειται στο αιτούν δικαστήριο.
      
         (1)  ΕΕ C 423 της 16.12.2019.